Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 3/A. számú melléklet a 46/2009. (XII. 30.) PM rendelethez
Paragraph Index: 302

14. Érvénybe lépés kelte: Számlanyitás és módosítás esetén az adatlapon kért időpont (munkanap), amennyiben a Kincstár rendszerében az adatok legkésőbb a megelőző napon feldolgozhatók. Az érvénybe lépés napjától a számlán forgalom bonyolódhat. Számlamegszüntetés esetén az a munkanap, amelytől kezdődően már nem él a számla. Legkorábbi dátuma a kincstári feldolgozást követő első munkanap lehet. Visszamenőleges dátum egyik esetben sem rögzíthető. Adatmódosítás bejelentése Az adatlapon módosításra kért adatok az azonos A és B mezővel rendelkező számlákon módosításra kerülnek, elegendő tehát csak az egyikre benyújtani. Az 1-13. sorokban a Kincstár nyilvántartásában szereplő adatokat kell feltüntetni. Az „Érvénybe lépés kelte” rovatban azt az időpontot kell feltüntetni, amikortól az adatmódosítások átvezetését kérik, azonban az adminisztráció időigénye miatt ez semmiképpen nem lesz korábbi, mint a Kincstár feldolgozását követő első munkanap. Számla megszüntetése Az adatlapot minden egyes számláról külön be kell nyújtani. Megszüntetés kérésekor az összes adatot a kincstári nyilvántartással egyezően kell kitölteni. Az „Érvénybe lépés kelte” rovatban azt az időpontot kell feltüntetni, amikortól a számla megszüntetését kérik, azonban az adminisztráció időigénye miatt ez semmiképpen nem lesz korábbi, mint a Kincstár feldolgozását követő első munkanap. Amennyiben a szervezet valamely adatában időközben változás történt, azt a számlamegszüntetéssel egyidejűleg az „Adatmódosítás bejelentése” sorokban fel lehet tüntetni, nem szükséges külön adatlapon benyújtani. Az adatmódosítások a megszüntetésre nem kerülő (azonos A és B mezőjű) számlákon átvezetésre kerülnek. Rendelkező rész, aláírások A szervezet megszűnt, kérjük a kincstári nyilvántartásból való törlését: A szöveg aláhúzandó, amennyiben a szervezet valamennyi számlája megszüntetésre kerül. Esetleges egyéb közlendők: Itt kell megjelölni – amennyiben van ilyen – a költségvetési forrást biztosító fejezetet, intézményt. Számlatulajdonos cégszerű aláírása: Az Ötv. előírásával és a képviseletet tartalmazó dokumentummal, valamint a Kincstárba beadott aláírási címpéldánnyal egyezően kell a szervezet illetékes képviselőjének/képviselőinek aláírnia/uk. A Magyar Államkincstár aláírása: a számlavezető Állampénztári Iroda cégszerű aláírásának és pecsétjének a helye. Magyar Államkincstár Pénzforgalmi Főosztály: A tényleges számlanyitást, megszüntetést, valamint adatmódosítást végrehajtó szervezet cégszerű aláírásának és pecsétjének helye.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes